**Դրոյսիգ**, համայնք է Գերմանիայի Սաքսոնիա-Անհալթ երկրամասում։

Բուրգենլանդ շրջանի մասն է։ Կազմված է Դրոյսիգ, Ռոմսդորֆ, Ստոլցեհայն և Վայսենբորն բնակավայրերից։

Պատկանում է Դրոյսիգեր-Ցայտեր Ֆորստ համայնքների միավորմանը։ Բնակչությունը 2049 մարդ է (2010 թ. դեկտեմբերի 31-ի դրությամբ)։ Տարածք 13,55 կմ²։ Պաշտոնական կոդը`152 56 023։

Աշխարհագրություն
----------------

Դրոյսիգը գտնվում է Ցայց քաղաքից մոտ 8 կմ արեւմուտք և համար 9 դաշնային ավտոմայրուղուց աևելք, Ցայցի ամենահեռավոր գտնվող վայրում, Լայպցիգի հովտի սկզբնամասում։ Շրջանային համար 2224 ճանապարհը միացնում է Դրոյիգը գյուղատնտեսական տարածքներիի հետ։ Վայսե Էլստրի դաշտավայրում անցնում է Լայպցիգ-Գերա երկաթուղին, ամենա մոտիկ կանգառն է Վետերցոյբե համայնքում։

Պատմություն
-----------

Դրոյսիգը առաջին անգամ հիշատակվում է 1170 թվականին մայիսի 20-ի փաստաթղթում։ 1214 թվականին Ալբրեխտ ֆոն Տուրտը ստեղծեց Սուրբ Գերեզմանի միաբանության (այլ ոչ թե սխալ կարծիքով Տաճարականների միաբանության) մասնաճյուղ, որը 1190 թվականին ստացել է Դրոյսիգ անվանումը։ Միաբանության մասնաճյուղի հրամանատարությունը գտնվում եր Ուտենբախում։ Մոտ 1489 թվականին Տաճարականների արգելքից հետո, վայրը դառնում է Հիվանդախնամների միաբանության սեփականություն։ Օրլամյունդեիի դքսերը տեղադրվել են Դրոյսիգ 1344 թվականից, մինչև 1413 թվականին նրանց անհետացումը։ Դրոյսիգը պատկանել է Բյունաու լորդերին 1413-1578 թվականներին. ինչպես ֆեոդ, որից հետո անցել է ֆոն Հոյմերի տոհմին։ 1622 թվականին Քրիստիան Յուլիոս ֆոն Հոյմը վերակառուցեց ամրոցը։ Դրոյսիգը պատկանել է ֆոն Հոյմերին մինչև նրանց անհետացումը 1769 թվականին, այնուհետեև մինչև 1945 թվականը վայրը եղել է Շոնբերգ-Վալդենբուրգ իշխանի սեփականությունը։

Մինչև 1989 թվականը Դրոյսիգում եղել է Էռնստ Թելմանի անվան Պիոներական կազմակերպության կենտրոնական հաստատությունը։

2010 թվականի հունվարի 1-ից Ռոմսդորֆ, Ստոլցեհայն և Վայսենբորն բնակավայրերը միացել են Դրոյսիգ համայնքին։

Քաղաքականություն
----------------

Դրոյսիգի խորհուրդը կազմված է 14 ներկայացուցիչներից, որոնցից հինգը տղամարդ են և 9 կանայք։ Մինչև 2008 թվականի փետրվարը քաղաքապետ էր Ռիա Թեյլը, 2008 թվականի փետրվարից Ուվե Լուկշը։ 2016 թվականից նոր քաղաքապետն է անկուսակցական Էվելին Բիլունգը։

### Զինանշան

Զինանշանի նախագիծը հաստատվել է շրջանի իշխանությամբ 2010 թվականի փետրվարի 1-ին։

Վահանը ուղղահայաց բաժանված է կանաչ և արծաթագույն դաշտերի, ձախ կանաչ դաշտում գտնվում է արծաթագույն դարպասով աշտարակ մեծ դալանով, վերին դարպասներով և երեք երկար լուսամուտներով, աջ սպիտակ դաշտում գտնվում է սև արջ սև ճանկերով, արծաթե ատամներով և կարմիր լեզվով"։

Քաղաքապետարանը 1998 թվաիանին Դրոյսիգի նկարիչ Ռեգինա Թոմչինին պատվիրել է ստեղծել զինանշան բնակավայրի համար։ Այդ զինանշանը հաստատվել է նույն տարում շրջանային խորհրդի կողմից։ 2010 թվականի հունվարի 1-ին նոր ձևավորված Դրոյսիգի համայնքը որոշեց հաստատել նախկին Դրոյսիգի զինանշանը։

Համայնքի գույները կանաչ ու սպիտակ են։

### Դրոշ

Դրոշը կանաչ-սպիտակ-կանաչ է (կողմերի հարաբերություններ 1:2:1) օգտագործվում է երկու՝ ուղղահայաց և հորիզոնական տարբերակներով, Դրոյսիգ համայնքի զինանշանով, ավելի լայն սպիտակ շերտի վրա։

Բնակչություն
------------


| Բնակչության 1995-2022 թվականների վիճակագրություն |
| --- |
| 

| Տարի | Բնակչություն |
| --- | --- |
| 1995 | 2365 մարդ |  |
| 2001 | 2413 մարդ |  |
| 2008 | 2137 մարդ |  |
| 2010 | 2049 մարդ |  |
| 2011 | 2071 մարդ |  |
| 2014 | 2012 մարդ |  |
| 2013 | 2040 մարդ |  |
| 2016 | 1992 մարդ |  |
| 2017 | 1989 մարդ |  |
| 2019 | 1985 մարդ |  |
| 2021 | 1941 մարդ |  |
| 2022 | 1910 մարդ |  |

 |

Մշակույթ և տեսարժան վայրեր
--------------------------

### Ամրոց

Դրոյսիգի ամրոցը
XVII դարում կառուցված Դրոյսիգի ամրոցը կանգնած է XIII դարի սկզբում կառուցված ցաձր ամրոցի հիմքի վրա, որը ունեցել է երկուական օղակաձև պատեր։ Ժամանակակից տպավորիչ բնակելի ամրոցը հետաքրքիր է իր *Արջի փոսով*։

Մինջ 1605 ամրոցը մեջտեղում ունեցել է "մեծ կլոր աշտարակ"։

1622 թվականին մաներիստական ոճով կառուցված ամրոցի եկեղեցին հանդիսանում է երեք հարկանի շենք և համարվում է ուշ Վերածննդի գլուխգործոց։ Բարոկկո և նեոկլասիկական ոճերուվ հավելումներ ու վերակառուցումներ բազմիցս փոփոխել են ամրոցի ճարտարապետությունը ըստ դարաշրջանում տիրող ճաշակի։

Այսօր ամրոցում կա պալատ և տեղական պատմության թանգարան, ինչպես նաև *Դրոյսիգ* տեղական միավորման աշխատասենյակները։ Համայնքի ղեկավարությունը տեղակայված է այստեղ։

Բացի այդ, պալատական համալիրը ունի մի քանի վարձակալության բնակարաններ։

### Եկեղեցիներ

* XI դարվա երկրորդ կեսի ռոմանական եկեղեցի Հասելում
* Սուրբ Բարդուղիմեոսի եկեղեցի Դրոյսիգում, կառուցումը սկսվեց XIII դարում, մի քանի անգամ ընդլայնվեց
* Կաթոլիկ եկեղեցի Դրոյսիգում,օծված է 1910 թվականին
* Ավետարանական գյուղի եկեղեցի Վայսբորնում

* Ռոմանական եկեղեցի ՀասելումՌոմանական եկեղեցի Հասելում
* Սուրբ Բարդուղիմեոսի եկեղեցի ԴրոյսիգումՍուրբ Բարդուղիմեոսի եկեղեցի Դրոյսիգում
* Կաթոլիկ եկեղեցի  ԴրոյսիգումԿաթոլիկ եկեղեցի Դրոյսիգում

### Քրիստափորի միջին դպրոց

Դպրոցի մուտքի դռներ
Դպրոց
Դպրոցը պատկանում է Գերմանիայի Քրիստոնեական երիտասարդական ցանցին (ԳՔԵՑ), բացվել է 1852 թվականին, արքայազն Օտտո Վիկտոր ֆոն Շյոնբուրգ-Վալդենբուրգ նվիրաբերված բողոքական կանանց վերապատրաստման համար, որոնք ուզում էին դառնալ սկզբնական դպրոցի և քոլեջի ուսուցիչներ և դայակներ։ 1991 թվականից միացավ ԳՔԵՑ-ին։ 2013 թվականից Միջնակարգ դպրոցի կարգավիճակը ընդունվեց երկրորդական աստիջանի դպրոցում։

### Հուշարձան

Հուշահամալիր *Ամրոցային այգում* (ԳԴՀ-ի ժամանակ Էռնստ Թելմանի անվան այգի) նվիրված է ֆաշիզմի զոհերի հիշատակին։ Էռնստ Թելմանի կիսանդրին հանվել է 1989 թվականին։

### Պարբերաբար միջոցառումներ

Ամրոցի փառատոնը միշտ տեղի է ունենում է հունիսի սկզբին ամիջապես «միջնադարյան» շուկայի գործելու օրերին։ Այս միջոցառումը կապված է պատմական տարազների ներկայացմամբ։ Շրջակա համայնքներում շատ հայտնի է նաեւ Սուրբ Ծննդյան տոնավաճառը, որը դեկտեմբերին անցկացվում է միայն մեկ օր պատմական ամրոցի շուրջ։ Ճանաչված միջոցառում է նաև ամեն տարի մայիսին անցկացվող Քրիստափորի միջին դպրոցի հիմնադրման փառատոնը, որը նշում է Դրոյսիգի ուսումնական հաստատությունների ստեղծումը և գրավում է հատկապես ուսանողների ընտանիքները։

Երթևեկություն
-------------

Ցայց Կամբուրգ երկաթուղային գիծը 2000 թվականին փակվել է։ Մոտակա համայնքները ընտրեցին ավտոբուսային տրանսպորտ քաղաքական պատճարներով (ամբողջ տարածաշրջանային ավտոբուսի (զուգահեռ) երթևեկութունը և երկաթուղային գծեր սահմանում են օրվա կարգը), ավտոբուսի երթևեկությունը այլևս երկար զուգահեռ չէ, այն ստեղծում է երկաթուղային գծի խթանման միավորում։ Վերջին տարիներին նախկին երկաթուղային գծի փոխարեն կառուցվել է հեծանվային ճանապարհ, որը կապում է Օստերֆելդ, Վեկլեսդորֆ, Ռոմսդորֆ, Դրոյսիգ, Կրոյցշաու Ցայց և հանդիսանում է Սաալե-Էլստեր-Ռադ-Ախտ ճանապարհի մասը։ Հեծանվային ճանապարհը օգտագործվում է 2013 թվականից և միանում է հաջորդ հեծանվային հատվածին։

Դաշնային համար 180 մայրուղին, որը կապում է Ցայցը և Նաումբուրը (Սաալե), գտնվում է դեպի չորս կիլոմետր հյուսիս։ Դրոյսիգից մոտ վեց կիլոմետր հեռավորության վրա գտնվում է A9 ավտոմոբիլային մայրուղու մուտք/ելքը։

Հայտնի անձիք
------------

### Քաղաքում ծնվել են

* Կատարինա Ֆիցտում, ի ծնե Բինաու տո Դտեսիգ (Դրոյսիգ) (մոտ. 1496—1558), թաղված Սբ. Մարտինի եկեղեցում, Ապոլդա։
* Լյուդվիգ Գեբհարդ ֆոն Հոյմ (1631—1711), Թագավորական Սաքսոնիայի կուրֆյուրստ և լեհական իսկական գաղտնի խորհրդական, պալատի նախագահ և Թյուրինգիայի գլխավոր հարկեր հավաքող, Հալբելշտադտի իշխանության ժառանգական պալատական և Դրոյսիգի տանուտեր։
* Էրնստ Օրտլեպ (1800—1864), բանաստեղծ։
* Յոհան Կառլ Ցոյն (1736—1788), գերմանացի բանասեր։

### Քաղաքում աշխատել են

* Միկաել Ռանֆտ (1700-1774), վամպիրիզմի հետազոտող, աշխատել է 1739 թվականից մինչև 1749 որպես քաղաքի քահանա։
* Ֆրիդրիխ Վիլհելմ Կրիտցինգեր, (1816—1890) աստվածաբան, ուսուցիչ և երգահան, Դրոյսիգի հատատությունների առաջին տնօրեն։
* Հիլդեգարդ Շոլց (ծնվել է 1894 թ. հունվարի 23-ին Լայպցիգում, մահացել է 1991 թվականի դեկտեմբերի 6-ին Բրունսվիկում), ազատ նկարիչ, երեք տասնամյակ աշխատել է նկարչության ուսուցիչ Դրոյսիգի հաստատություններում։
* Պետրա Պաու (ծ. 1963 թ.), Գերմանիայի խորհրդարանի փոխնախագահ (Ծախեր), 1979 թվականից սովորել է Դրոյսիգի Պիոներական կազմակերպության Կենտրոնական ինստիտուտում։

Ծանոթագրություններ
------------------

1. 1 2  Alle politisch selbständigen Gemeinden mit ausgewählten Merkmalen am 31.12.2022 (գերմ.) — DESTATIS, 2023.
2. ↑  «Gemeinde Droyßig / Gemeinde».. Վերցված է 09 09 2018-ին. `{{cite web}}`: External link in ``|website=`` (օգնություն) (գերմ.)
3. ↑  Statistisches Landesamt Sachsen-Anhalt – Bevölkerung der Gemeinden nach Landkreisen; Stand: 31. Dez. 2010 Archived 2012-01-18 at the Wayback Machine. (PDF, 231 KB) (գերմ.)
4. ↑  Wolfgang Kahl: *Ersterwähnung Thüringer Städte und Dörfer. Ein Handbuch.* Verlag Rockstuhl, Bad Langensalza 2010, ISBN 978-3-86777-202-0, S. 339 (գերմ.)
5. ↑  «Templerlexikon Niederlassungen Deutschland» (PDF). *templerlexikon.uni-hamburg.de*. Արխիվացված է օրիգինալից (PDF) 2016 թ․ օգոստոսի 22-ին. Վերցված է 09 09 2018-ին. (գերմ.)
6. ↑  «Start Freizeit / Tourismus».. Վերցված է 09 09 2018-ին. `{{cite web}}`: External link in ``|website=`` (օգնություն) (գերմ.)
7. ↑  «SGemeindeverzeichnis-Informationssystem GV-ISys». *www.destatis.de*. Վերցված է 09 09 2018-ին. (գերմ.)
8. ↑  «Gemeinderat/VerbGR - Gemeinderat der Gemeinde Droyßig».. Bürgerinfo - VGem Droyßiger-Zeitzer Forst. Վերցված է 09 09 2018-ին. `{{cite web}}`: External link in ``|website=`` (օգնություն) (գերմ.)
9. ↑  «Droyßiger-Zeitzer Forst Drei Bürgermeister sind gewählt».. Mitteldeutchsezeitung. 04 09 2016. Վերցված է 09 09 2018-ին. `{{cite web}}`: External link in ``|website=`` (օգնություն) (գերմ.)
10. 1 2  «Amtsblatt des Landesverwaltungsamtes Sachsen-Anhalt Nr. 2/2010, Seite 29» (PDF). Արխիվացված է օրիգինալից (PDF) 2015 թ․ ապրիլի 2-ին. Վերցված է 2018 թ․ սեպտեմբերի 8-ին. (գերմ.)
11. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal) — Federal Statistical Office.
12. ↑   — Federal Statistical Office.
13. ↑  register of German municipalities (4th quarter 2022) (գերմ.) — DESTATIS, 2023.
14. ↑  «Die Droyßiger Bären». *www.droyssig.de*. Gemeinde Droyßig. Վերցված է 09 09 2018-ին. (գերմ.)
15. ↑  «Schloss Droyßig». *www.droyssig.de*. Gemeinde Droyßig. Վերցված է 09 09 2018-ին. (գերմ.)
16. ↑  «Gemeindebibliothek Droyßig». *www.droyssig.de*. Gemeinde Droyßig. Վերցված է 09 09 2018-ին. (գերմ.)

Արտաքին հղումներ
----------------

* Դրոյսիգ հանայնքի
* Դրոյսիգի նվվագախումբ
* Բնակշության կարգավիճակ citypopulation.de կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 7728603-0 · VIAF: 245906244 · WorldCat VIAF: 245906244 |

 |